**Aftale vedr. lokal løndannelse 2015 – 2016 i MSB**

Med henvisning til Procedureaftale om lokal løndannelse i Sociale Forhold og Beskæftigelse er nedenstående parter enige om følgende rammer for lokalløn 2015 – 2016:

**Det økonomiske råderum**

Efter forhandling er det samlede økonomiske råderum fastlagt til 2.200 kr. / 1.675 kr. (31/3 00) årligt pr. medarbejder ansat pr. 1. januar 2016. Beløbet svarer til 0,6 % af lønsummen.

Det aftalte beløb udgør det samlede forhandlingsbeløb i henhold til de vejledende kriterier for opgørelse af det lokale råderum og er gældende for alle arbejdspladser i MSB.

**Udmøntning**

Beløbet udmøntes med virkning pr. 1. januar 2016. Midlerne er organisationsopdelt på de organisationer, der er omfattet af aftalen.

Det økonomiske råderum udmøntes som personlige kvalifikationstillæg/-trin, idet nye funktionstillæg samt eventuelle udgifter til omklassificering af medarbejdere til højere stilling forhandles og finansieres på det tidspunkt, hvor ændringen for den pågældende medarbejder træder i kraft. Det aftalte udmøntningsbeløb dækker i øvrigt ikke lønstigninger som følge af forhåndsaftaler.

**Forhandlingsperiode**

Parterne opfordrer til, at de lokale forhandlinger gennemføres snarest muligt efter 1. januar 2016, og parterne er enige om, at forhandlingerne skal være afsluttet pr. 31. marts 2016.

**Øvrigt**

Parterne er i øvrigt enige om at mødes i april måned 2016 til drøftelse af:

* evaluering og opsamling på forløbet omkring lokal løndannelse 2015 – 2016,
* eventuel lønpolitisk drøftelse med direktionen i MSB,
* og forberedelse af lokal lønforhandling 2017.

Aftalen er tiltrådt af: HK, DS, SL, FOA, Sundhedskartellet og Aarhus Lærerforening.